אינדירה וארמה

אינדירה וארמה (באנגלית: Indira Varma; נולדה ב-27 בספטמבר 1973) היא שחקנית אנגלייה. תפקידה הראשי הראשון היה בסרט "קאמה סוטרה" (1996). היא השתתפה בסדרות הטלוויזיה "סיפורי קנטרברי", "רומא", "לות'ר", "Human Target" ובסדרת הפנטזיה "משחקי הכס".

ביוגרפיה
וארמה נולדה בבאת' שבמחוז סאמרסט. בת יחידה לאב הודי ולאם שווייצרית. היא הייתה חברה בלהקת התיאטרון לנוער "Musical Youth Theatre Company". בשנת 1995 סיימה את לימודיה באקדמיה המלכותית לאמנות הדרמה (RADA) שבלונדון.

קולנוע וטלוויזיה
וארמה הופיעה בסרטי קולנוע ובתוכניות טלוויזיה שונות. בין השאר בסרט "קאמה סוטרה" מ-1997 ובסרט "כלה ודעה קדומה" מ-2004, בעונה הראשונה של סדרת הדרמה ההיסטורית "רומא" של ה-BBC ו-HBO שיחקה בתפקיד אישה רומאית צעירה בשם ניובי. דמותה הופיעה לזמן קצר גם בעונה השנייה של הסדרה.

ב-2006 שיחקה וארמה בתפקיד סוזי קוסטלו בשני פרקים בסדרת המדע בדיוני "טורצ'ווד", בפרק "Everything Changes" ובפרק "They Keep Killing Suzie". בסדרה הרפואית "3 lbs" של CBS גילמה את דמותה של ד"ר אדריאן הולנד. הסדרה שודרה לראשונה ב-14 בנובמבר 2006 ובוטלה ב-30 בנובמבר 2006 בגלל אחוזי צפייה נמוכים. וארמה שיחקה בתפקיד אורח בעונה הרביעית של הסדרה הבלשית האמריקאית "בונז" בתפקיד קייט פריצ'רד, מפקחת מהסקוטלנד יארד. עוד שיחקה בתפקיד זואי לות'ר בעונה הראשונה של "לות'ר", סדרת הדרמה של ה-BBC.

היא שיחקה בתפקיד אילזה פוצ'י בעונה השנייה של הסדרה "Human Target" של רשת פוקס עד לביטול התוכנית ב-10 במאי 2011.

וארמה הצטרפה לצוות השחקנים של סדרת הפנטזיה "משחקי הכס" של HBO בעונה הרביעית וגילמה את אלאריה סאנד, המאהבת של אוברין מארטל. היא המשיכה לגלם את הדמות גם בעונה החמישית של הסדרה.

תיאטרון
ב-1997 שיחקה וארמה בתפקיד ביאנקה במחזה "אותלו" מאת שייקספיר בתיאטרון המלכותי הלאומי בלונדון. בשנת 2000 וב-2001 הופיעה בעיבוד בימתי לספרו של מרסל פרוסט "בעקבות הזמן האבוד", שכתבו הרולד פינטר ודי טרוויס, בתיאטרון הלאומי. בקיץ 2001 גילמה את גילה במחזה "אחת לדרך" מאת הרולד פינטר במרכז לינקולן בניו יורק.

בשנת 2002 שיחקה בתפקיד סשה לבדייף במחזה "איבנוב" מאת אנטון צ'כוב בתיאטרון הלאומי בלונדון ובתפקיד בונטי מייוורינג במחזה "The Vortex" של נואל קאוורד בתיאטרון דונמאר.
ב-2004 גילמה את סבינה במחזה "The Skin of Our Teeth" מאת ת'ורנטון ויילדר בתיאטרון "יאנג ויק" שבלונדון. ב-2008 הופיעה במחזה "The Vertical Hour" מאת דייוויד הר בתפקיד נדיה ביילי בתיאטרון רויאל קורט בלונדון.
ב-2009 שיחקה בתפקיד אוליביה במחזה השייקספירי "הלילה השנים עשר" בהפקה של דונמאר וסט אנד בתיאטרון ויינדהם שבלונדון. ב-2012 גילמה את ג'סיקה במחזה "היסטריה" מאת טרי ג'ונסון בתיאטרון רויאל שבבאת'. ב-2013 הופיעה במחזה "The Hothouse" מאת הרולד פינטר בטרפלגר סטודיוס.

ב-2014 גילמה את טמורה מלכת הגותים, בעיבוד של לוסי ביילי למחזה "טיטוס אנדרוניקוס" בתיאטרון שייקספיר גלוב. ב-2015 שיחקה לצדו של רייף פיינס במחזה "Man and Superman" מאת ברנרד שו בתיאטרון הלאומי.

חיים אישיים
וארמה חיה בהורנסי שבלונדון עם בעלה קולין טיירני ובתם אוולין.

פילמוגרפיה
סרטים
 שנה שם שם באנגלית תפקיד הערות 1996 קאמה סוטרה Kama Sutra: A Tale of Love מאיה 1997 Clancy's Kitchen קיטי 1997 Sixth Happiness אמי 1998 Jinnah רותי ג'ינה 2002 Mad Dogs נרנדרה 2004 Rover's Return זטה סרט קצר 2004 כלה ודעה קדומה Bride and Prejudice קירן 2006 אינסטינקט בסיסי 2 Basic Instinct 2 דניס גלאס 2007 Sex and Death 101 דבון סוור 2013 Mindscape ג'ודית 2014 אקסודוס: אלים ומלכים Exodus: Gods and Kings כוהנת גדולה 2016 אונה Una סוניה 2019 הגנה צמודה (אנ') Close רימה חסין 2019 סודות מדינה Official Secrets שאמי צ'קרברטי 2020 איוון האחד והיחיד The One and Only Ivan 2021 משבר Crisis מדירה בראואר 2023 משימה בלתי אפשרית: נקמת מוות – חלק ראשון Mission: Impossible – Dead Reckoning Part One ראש ה-DIA 2024המבחן (אנ') The Assessment  אמביקה 2025 משימה בלתי אפשרית: חשבון סופי Mission: Impossible - The Final Reckoning ראש ה-DIA TBA The Trouble with Jessica ג'סיקה

טלוויזיה
 שנה שם שם באנגלית תפקיד הערות 1996 Crucial Tales מאנריט בפרק "Phoenix" 1999 Psychos ד"ר מרטין ניקול מיני-סדרה 2000 Zehn wahnsinnige Tage רא סרט טלוויזיה Other People's Children אמי סדרת טלוויזיה Sci-Fright נינה סדרת טלוויזיה 2000–2001 Attachments סאשה 4 פרקים 2001 In a Land of Plenty סונאלי גנאטרה 4 פרקים תיבת פנדורה The Whistle-Blower דיאן קרוסמן סרט טלוויזיה 2002 Arena גילה בפרק "One for the Road" 2003 Rockface אליסון פרק אחד סיפורי קנטרברי The Canterbury Tales מינה בפרק "סיפורו של הספן" Reversals קאתי אירווין סרט טלוויזיה 2004 Donovan קארה מת'יס סדרת טלוויזיה 2005 The Quatermass Experiment ג'ודית קארון סרט טלוויזיה מרק אהבה Love Soup סוזן דאליי בפרק "They Do Not Move" A Waste of Shame: The Mystery of Shakespeare and His Sonnets לוסי סרט טלוויזיה Broken News מלאני בלאמי 6 פרקים הממלכה הקטנה Little Britain 3 פרקים 2005–2007 רומא Rome נאיובי 15 פרקים 2006 חקירות המפקח לינלי The Inspector Lynley Mysteries מליסה בות' בפרק "In the Blink of an Eye" טורצ'ווד Torchwood סוזי קוסטלו בפרק "Everything Changes"ובפרק "They Keep Killing Suzie"3 ק"ג 3 lbs ד"ר אדריאן הולנד 6 פרקים 2007חושפי האמת The Whistleblowers אלישה קול 6 פרקים 2008 Comanche Moon תרז וואנז פרק אחד חוק וסדר: כוונה פלילית Law & Order: Criminal Intent בלה קאן בפרק "Assassin" בונז Bones מפקחת קייט פריצ'רד בפרק "The Yanks in the U.K." 2009 Inside the Box קתרין פאוול סרט טלוויזיהמוזס ג'ונס Moses Jones דולי 3 פרקים 2010 Arena תפקידים שונים בפרק "Harold Pinter: A Celebration" הנוכלים Hustle רפ"ק בילוש לוסי בריטפורד בפרק " This Little Piggy Had Money"ובפרק "The Hush Heist" לות'ר Luther זואי לותר 6 פרקים 2010–2011 מטרה אנושית (אנ') Human Target מיס פוצ'י 13 פרקים 2012 הגלימה Silk ג'ורג' דאגן 6 פרקים ניצודה Hunted נטלי ת'ורפ 4 פרקים עולם ללא קץ World Without End מטי וייז בפרק "Knight", ובפרק "King" 2013 שרידים What Remains אליין מרקהם סדרת טלוויזיה 2014 – משחקי הכס Game of Thrones אילאריה סאנד 9 פרקים בעונה 4 ובעונה 5 2016 דם חדש New Blood ליסה דאגלס סדרת טלוויזיה (2 פרקים) פרנואיד Paranoid נינה סורש סדרת דרמה 2019 This Way Up  שרלוט סדרת טלוויזיה  2019–הווה קרניבל רואו Carnival Row פיטי ברייקספיר סדרת טלוויזיה 2020 Spitting Image Spitting Image פריטי פאטל סדרת טלוויזיה; פרק אחד  2020–2021צדק לכל החיים For Life ספייה מסרי תפקיד ראשי (2 עונות); 23 פרקים 2022 אובי ואן קנובי  Obi-Wan Kenobi טאלה דורית מיני-סדרה אגדת ווקס מכינה The Legend of Vox Machina ליידי אלורה וייסורן דיבוב; 4 פרקים 2022–הווה פשע במעגל סגור (אנ') The Capture  חאדיג'ה חאן 12 פרקים  2023 אובססיה  Obsession אינגריד פארו תפקיד ראשי; 4 פרקים אקסטרפולציות (אנ') Extrapolations גיטה מישרה פרק: "2059: Face of God"2024 דוקטור הו Doctor Who דוכסית פמברטון פרק: "Rogue" כתב ויתור DISCLAIMER המספרת מיני-סדרה 2024–הווה יצורי הקומנדו Creature Commandos הכלה של פרנקשטיין דיבוב; 7 פרקים 2026האחות האחרת לבית בנט The Other Bennet Sister   מנהל הלילהThe Night Manager מיירה קוונדישתפקיד ראשי (עונה 2); 6 פרקים TBA Canyon of the Dead פיונה סדרה עתידית של ITV

 פרסים ומועמדויות 
פרסשנהקטגוריהעבורתוצאהמקורפרס אוליבייה2025השחקנית הטובה ביותראדיפוס המלך

 קישורים חיצוניים 

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי התיאטרון המלכותי הלאומי
קטגוריה:מדבבות אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אנגלים ממוצא שווייצרי
קטגוריה:אנגלים ממוצא הודי
קטגוריה:בריטיות שנולדו ב-1973
קטגוריה:בריטים שנולדו ב-1973